CELEX: 22012D0225
Language: fi
Date: 2012-12-07 00:00:00
Title: ETA:n sekakomitean päätös N:o 225/2012, annettu 7 päivänä joulukuuta 2012 , ETA-sopimuksen liitteen XV (Valtion tuki) muuttamisesta

21.3.2013   
            
            
               FI
            
            
               Euroopan unionin virallinen lehti
            
            
               L 81/27
            
         ETA:N SEKAKOMITEAN PÄÄTÖS
   N:o 225/2012,
   annettu 7 päivänä joulukuuta 2012,
   ETA-sopimuksen liitteen XV (Valtion tuki) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Euroopan unionin toiminnasta tehdyn sopimuksen 107 ja 108 artiklan soveltamisesta yleisiin taloudellisiin tarkoituksiin liittyviä palveluja tuottaville yrityksille myönnettävään vähämerkityksiseen tukeen 25 päivänä huhtikuuta 2012 annettu komission asetus (EU) N:o 360/2012 (1) olisi otettava osaksi ETA-sopimusta.
            
         
               (2)
            
            
               ETA-sopimuksen osaksi otetun komission asetuksen (EY) N:o 69/2001 (2) voimassaolo on päättynyt, minkä vuoksi se olisi poistettava ETA-sopimuksesta.
            
         
               (3)
            
            
               ETA-sopimuksen liite XV olisi sen vuoksi muutettava vastaavasti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan ETA-sopimuksen liite XV seuraavasti:
   
               1)
            
            
               Poistetaan 1e kohdan (komission asetus (EY) N:o 69/2001) teksti.
            
         
               2)
            
            
               Lisätään 1h kohdan (komission päätös 2012/21/EU) jälkeen kohta seuraavasti:
               
                           ”1ha.
                        
                        
                           
                              32012 R 0360: komission asetus (EU) N:o 360/2012, annettu 25 päivänä huhtikuuta 2012, Euroopan unionin toiminnasta tehdyn sopimuksen 107 ja 108 artiklan soveltamisesta yleisiin taloudellisiin tarkoituksiin liittyviä palveluja tuottaville yrityksille myönnettävään vähämerkityksiseen tukeen (EUVL L 114, 26.4.2012, s. 8).
                           Tätä sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       1 artiklan 1 kohdassa ilmaisulla ”SEUT-sopimuksen 106 artiklan 2 kohdassa” tarkoitetaan ilmaisua ”ETA-sopimuksen 59 artiklan 2 kohdassa”.
                                    
                                 
                                       b)
                                    
                                    
                                       Lisätään 1 artiklan 2 kohtaan seuraava:
                                       ”Asetusta sovelletaan ainoastaan ETA-sopimuksen 61–64 artiklan soveltamisalaan kuuluviin aloihin”.
                                    
                                 
                                       c)
                                    
                                    
                                       2 artiklan 1 kohdassa ilmaisulla ”SEUT-sopimuksen 107 artiklan 1 kohdan” tarkoitetaan ilmaisua ”ETA-sopimuksen 61 artiklan 1 kohdan”.
                                    
                                 
                                       d)
                                    
                                    
                                       2 artiklan 1 kohdassa ilmaisulla ”SEUT-sopimuksen 108 artiklan 3 kohdan” tarkoitetaan ilmaisua ”valvontaviranomaisesta ja tuomioistuimesta tehdyn sopimuksen pöytäkirjassa 3 olevan 1 artiklan 3 kohdan”.”
                                    
                                 
                     
         2 artikla
   Asetuksen (EU) N:o 360/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 8 päivänä joulukuuta 2012, jos kaikki ETA-sopimuksen 103 artiklan 1 kohdan mukaiset ilmoitukset on tehty ETA:n sekakomitealle (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 7 päivänä joulukuuta 2012.
      
         
            ETA:n sekakomitean puolesta
         
         
            Puheenjohtaja
         
         Atle LEIKVOLL
      
   
   
      (1)  EUVL L 114, 26.4.2012, s. 8.
   
      (2)  EYVL L 10, 13.1.2001, s. 30.
   
      (3)  Valtiosäännön asettamista vaatimuksista ei ole ilmoitettu.